O‘zbekiston Respublikasi Markaziy banki 2018 yil 10 apreldan boshlab valyuta operatsiyalari bo‘yicha buxgalteriya hisobi, statistik va boshqa hisobotlarni yuritish, shuningdek, bojxona va boshqa majburiy to‘lovlari uchun xorijiy valyutalarning so‘mga nisbatan quyidagi qiymatini belgiladi. Unga ko‘ra, 1 AQSh dollari 5.93 so‘mga arzonlagan va 1 dollar 8094 so‘mu 99 tiyinga teng bo‘lib turibdi. Bir yevro kursi 39,68 so‘mga arzonlab, 9936,60 so‘mga yetgan. 1 Rossiya rubli kursi esa 2,30 so‘mga tushib, 139,37 so‘mni tashkil qilmoqda. Qayd etish kerakki, fevral oyi boshida 8200 so‘mga yaqinlashgan dollar kursi keyingi haftalar davomida uzluksiz arzonlab kelmoqda. Eslatib o‘tamiz, valyuta qiymatini belgilash chog‘ida O‘zbekiston Respublikasi Markaziy banki mazkur valyutalarni ushbu qiymatda sotish yoki sotib olish majburiyatini olmagan.